edisnord/MILQA-question-generation huggingface dataset:
qgen: title: Vaskapu-szoros context: Hatalmas vállalkozásról volt szó, különösen a korszak mércéjével mérve. Az építkezés fő tárgya a fenekén 80 méter széles, 2200 méter hosszú főcsatorna volt, valamint több kisebb csatorna a helyenkénti gázlókban, és egyéb kisebb gátak, duzzasztók építése. A partról és a sekély vízből 227 ezer köbméter sziklát kellett kitermelni, 162 ezer köbmétert pedig a zúgó áradatban kellett felrobbantani. Ehhez fogható építkezés addig mindössze egyetlen akadt a világon, a nagyjából egy időben épülő montréali vízlépcsőé a Szent Lőrinc-folyón.
A Németországban bejegyzett nemzetközi konzorcium a legmodernebb, addig Magyarországon alig vagy egyáltalán nem használt technikát hozta be. Különleges vésőhajókat, fúróhajókat építtettek Skóciában és Németországban. Az utóbbi hajóként közelítette meg a fúrás helyét, s ott nyolc, egymástól független acéllábat bocsátott le. A lábak néhány arasszal a víz fölé emelték a szerkezetet, s így kezdhetett hozzá a gép a fúrásnak. A legfontosabb cél az volt, hogy Orsova felett legalább két méteres, alatta pedig három méteres hajózási mélységet biztosítsanak.

Kérdések:
Mit akartak létrhozni a Vaskapu szabályozása során?
Mennyi sziklát kellett kitermelni a Vaskapu szabályozásához?
Mennyi sziklát kellett a Duna medréből kirobbantani a Vaskapu szabályozásakor?
Milyen hasonló munkával volt összemérhető a Vaskapu szabályozása?
Milyen cég volt a kivitelező a Vaskapu 19. századi szabályozásánál?
Milyen speciális hajókat építettek a vaskapui szabályozási munkálatokhoz?
Hol készületek a Vaskapu szabályozásánál használt különleges hajók?
Hogyan stabilizálta magát a Vaskapu szabályozásánál használt fúróhajó?
Milyen vízmélységet akartak a Vaskapu szabályozásával elérni?
Használtak fúróhajót a Vaskapu szabályozási munkálatai során?
Hová szállították el a Dunából kitermelt sziklát a Vaskapuból?
Hogyan jutottak el az építkezés színhelyére a Vaskapu szabályozásához gyártott speciális hajók Skóciából?
Miért volt különböző hajózási mélység a Vaskapu szabályozásánál a cél Orsova alatt és felett?
Melyik cég gyártotta a Vaskapunál használt fúróhajót?
qgen: title: Vaskapu-szoros context: A szabályozási munkák elsősorban a vízmélységi viszonyok megváltoztatását célozták, s ez bár javította, de alapvetően nem változtatta meg az áramlási viszonyokat. A hajózócsatornában az áramlat annyira erős maradt, hogy a hajókat vontatni kellett az ár ellenében. Erre egyedi megoldást alkalmaztak: a Vaskapu nevű sodronykötélhajó munkába állítását. A folyam medrébe a hajózócsatorna felső részénél rögzített, 2760 méter hosszú, egyedi szerkezetű, 33,5 milliméter vastag sodronyt fektettek le, a vontatóra pedig egy nagy átmérőjű kötéldobot szereltek. Erre tekerte fel a kötelet a különleges vontatóhajó 300 lóerős gőzgépe, így tudta áthúzni magát és a mögé kötött egy-három uszályt a csatornán. A szerkezet a csatornában óránként 2 kilométeres sebességgel tudott haladni a 18 km/óra gyorsaságú sodrással szemben. Két további, összesen 200 lóerős gőzgép és két hajócsavar is volt rajta, hogy önállóan is tudjon közlekedni. A harmincas évektől két parti gőzmozdony is segítette a vontatmányok átjuttatását.

Kérdések:
Mi volt a Vaskapu szabályozásának elsődleges célja?
A Vaskapu szabályozása mit nem oldott meg?
Miért kellett felfelé vontatni a hajókat a Vaskapu szabályozása után is?
Mivel vontatták fel a hajókat a Vaskapun a szabélyozás után?
Milyen vastag volt a Vaskapu sodronykötélhajó sodronya?
Milyen hosszú volt a Vaskapuban lefektetett sodronykötél?
Mekkora teljesítményű gőzgép tekerte fel a sodronyt a Vaskapu sodronykötélhajón?
Mennyivel folyt a Duna a Vaskapu szorosban a szabályozás után?
Milyen sebességgel tudták felvontatni az uszályokat a Vaskapun a szabályozás után?
Mi biztosította a Vaskapu sodronykötélhajó önálló haladását?
Az 1930-as évektől kezdve a sodronykötélhajó mellett mi segítette a Vaskapun felfelé haladó hajókat?
Hány uszályt tudott felvontatni a Vaskapu sodronykötélhajó egyszerre?
Hol gyártották a Vaskapu sodronykötélhajót?
Meddig üzemelt a Vaskapu sodronykötélhajó?
Mekkora súlyú rakományt tudott a Vaskapu sodronykötélhajó egyszerre vontatni?
Mivel rögzítették a parti gőzmozdonyokra a Vaskapuban az uszályokat?
Mennyi idő alatt tudott felvontatni egy uszályt a gőzmozdony a Vaskapuban?
qgen: title: Vaskapu-szoros context: A második világháború után lassan újra fejlődésnek induló dunai hajózás számára továbbra is szűk keresztmetszetet jelentett a Vaskapu-szoros korlátozott átbocsátó képessége. Ugyanakkor a szurdokok nagyon kedvező lehetőségeket kínálnak vízenergia nyerésére. Mivel a folyó e szakaszon két állam határát alkotja, szükség volt Románia és az akkori Jugoszláv Szocialista Szövetségi Köztársaság együttműködésére a tervek valóra váltására. A Vaskapu I erőmű 1964 és 1972 között épült. Elkészültekor a világ legnagyobb vízerőművei közé tartozott 2×2052 MW kapacitásával. Az építményekbe csaknem 3 millió köbméter betont építettek be. A fő gát 441 méter hosszú és 60 méter széles. A rendszer 33 méteres magasra duzzasztott 2 milliárd köbméter vizet. A megemelkedett vízszint miatt a felsőbb Duna-szakasz képe jelentősen megváltozott, a hajózás természetes akadályai viszont megszűntek.

Kérdések:
Mikor építették meg a Vaskapuban az első erőművet?
Melyik két ország építette meg a Vaskapu I erőművet?
Mekkora volt a kapacitása a Vaskapu I erőműnek építésekor?
Mennyi betont építettek be a Vaskapu I erőműbe?
Milyen hosszú a Vaskapu I gátja?
Milyen szélesre építették a Vaskapu I gátját?
Milyen magasra duzzasztotta a Duna vizét a Vaskapu I erőmű?
Mennyi víz van felduzzasztva a Vaskapu I gátja mögött?
Milyen hatással volt a hajózásra a Vaskapu I megépítése?
Miért volt kedvező hely a Vaskapu erőmű építésére?
Mely országok finanszírozták a Vaskapu I erőmű építését?
Milyen alakú a Vaskapu I gátja?
Mekkora területet öntött el a Duna a vaskapui duzzasztás következtében?
qgen: title: Wolfgang Amadeus Mozart context: A Mozart vezetéknevet először 1331-ben jegyezték fel egy bizonyos Heinrich Mozarthtal kapcsolatban, aki Fischachban élt. A név más, Augsburg körzetében lévő falvakban is felbukkant a 14. századtól. Többféle helyesírással is írták: Mozarth, Mozhard, Mozer. A zeneszerző családjának legrégebbi ismert felmenője egy bizonyos Ändris Mozatzhart, aki 1486-ban szintén Augsburg körzetében élt. A Mozart család legkorábbi ismert tagjai építőmesterek, kőművesek, szobrászok, kézművesek voltak. A zeneszerző dédapja David Mozart (1620 k.–1685) kőművesmester volt Augsburgban, nagyapja, Johann Georg Mozart (1679–1736) pedig ugyanott könyvkötőmester. A család más apai felmenői Baden-Badenből és Ober Puschtainból származtak.
A zeneszerző apja, Leopold Mozart is Augsburgban látta meg a napvilágot 1719-ben. 1743-ban került Salzburgba, amikor is az érseki udvar zenekarának hegedűse lett. Ezekben az években ismerkedett meg Anna Maria Walburga Pertlttel, akit 1747. november 21-én vett feleségül. A Pertlt család javarészt Salzburg vidékéről származott, de egyik águk Krems-Steinben és Bécsben telepedett le. A család tagjainak többsége fizikai foglalkozást űzött, sokan közülük kertészek voltak.

Kérdések:
A Mozart vezetéknév első említése melyik századból származik?
Ki a Mozart család első ismert tagja?
Hol éltek Mozart apai felmenői?
Mozart dédapja, David Mozart milyen foglalkozást űzött?
Hol élt Johann Georg Mozart, Wolfgang Amadeus Mozart nagyapja?
Milyen pozíciót töltött be Leopold Mozart a salzburgi érseki udvarban 1743-ban?
Mikor házasodott meg Leopold Mozart?
=7. Leopold Mozart mikor nősült meg?
Ki volt Anna Maria Walburga Pertlt férje?
Honnan származott Mozart édesanyjának családja?
qgen: title: Wolfgang Amadeus Mozart context: A legtöbbre a zeneszerző anyai nagyapja, Nicolaus Wolfgang Pertlt vitte, aki elvégezte a jogi egyetemet, és körzeti elöljáró volt St. Gilgenben.
A Mozart házaspár az esküvő után egy gazdag kereskedő, Lorenz Hagenauer házában talált otthonra. A Hagenauer és a Mozart családot szoros barátság fűzte egymáshoz: gyermekeik együtt nőttek fel, Leopoldnak Lorenz Hagenauer volt a gazdasági és a pénzügyi tanácsadója, aki később jelentősebb összegekkel segítette elő a Mozart család európai körútjait. A Mozart házaspárnak összesen hét gyermeke született, közülük azonban csak ketten érték meg a felnőttkort (a zeneszerző, valamint nővére), hárman már kisgyermekkorukban elhunytak, ketten pedig nem sokkal élték túl nyolcadik életévüket.

Kérdések:
Mozart anyai nagyapjának mi volt a neve?
Milyen végzettséggel rendelkezett Mozart anyai nagyapja?
Hová költözött Leopold Mozart és felesége az esküvő után?
Milyen viszonyban volt egymással Leopold Mozart és Lorenz Hagenauer?
Ki finanszírozta nagyobb összegekkel a gyermek Mozart európai koncertkörútjait?
Mozartnak hány testvére volt?
Mozart testvérei miben haltak meg gyerekkorukban?
qgen: title: Wolfgang Amadeus Mozart context: Wolfgang szüleinek hetedik, egyben utolsó gyermeke volt. Amikor 1756. január 27-én megszületett, testvérei közül már csak ötéves nővére Maria Anna volt életben (családi becenevén Nannerl). Wolfgangot másnap, január 28-án keresztelték meg a salzburgi dómban. A keresztelési anyakönyvbe Johannes Chrysostomus Wolfgangus Theophilus Gottlieb Mozart néven jegyezték be. A számos keresztnév mindegyikének megvolt a maga jelentése. A Johannes Chyrsostomus Aranyszájú Szent János egyházatyát idézte, akinek napja január 27-re esett; a Wolfgang (Farkas) nevet anyai nagyapja után kapta. A Gottlieb és a Theophilus ugyanannak a névnek a német és görög változata, melynek jelentése ’Isten kedveltje’ vagy ’Istent kedvelő’. Mozart ifjú korában szívesen használta e név olaszos Amedeo alakját, később pedig rendszeresen franciásan Amadénak írta a nevét. A köztudatba átment latinos Amadeus névalakot, illetve első keresztnevét ő maga sohasem használta. A családja és a barátai is általában Wolfinak szólították.

Kérdések:
Mozart hányadik gyerek volt a családjában?
Volt Mozartnak kisebb testvére?
Hol keresztelték meg Mozartot?
Mikor tartották Mozart keresztelőjét?
Ki volt Nannerl Mozart életében?
Mennyi idős volt Mozart, amikor megkeresztelték?
Mit jelentenek Mozart keresztnevei?
Mikor van Aranyszájú Szent János napja?
Miért kapta Mozart a Wolfgang keresztnevet?
A Gottlieb név mit jelent?
Mi a német Gottlieb név olasz változata?
Hogyan szólították a gyermek Mozartot családi körben?
qgen: title: Wolfgang Amadeus Mozart context: Ezután Schwetzingenbe utaztak, ahol a pfalzi választófejedelem rezidenciája volt. Itt július 18-án hangversenyt rendeztek a Mozart család tiszteletére, ahol Nannerl és Wolfgang is fellépett. A család ekkor hallotta először játszani a mannheimi udvari zenekart, megismerkedtek koncertmesterével, Christian Cannabichhal (1731–1798) is. Ezután Heidelbergbe és Mannheimbe utaztak, ahol megtekintették az udvari operaházat, majd továbbmentek Wormsba, innen Mainzba vezetett az útjuk, ahol a választófejedelem éppen beteg volt, ezért csak egy hangversenyt tartottak. Ezután hajóra szálltak, és a Majnán átkelve Frankfurtba mentek. Itt több hangversenyt is adtak, és az egyiken jelen volt a későbbi költőfejedelem, Goethe is.
Frankfurtból a család Koblenzen és Bonnon át Kölnbe, majd Aachen és Liège érintésével Brüsszelbe utazott. Itt hosszas várakozás után meghallgatta őket Károly Sándor Emánuel főherceg (az Osztrák Német-alföld kormányzója). November 15-én aztán a család továbbutazott Mons, Valenciennes, Cambrai, Bonavis Péronne, Gournay sur Aronde és Senils érintésével Párizsba.

Kérdések:
Ki volt Christian Cannabich?
Hányadik században élt Christian Cannabich?
Mikor élt Cristian Cannabich?
Mozart és Goethe találkoztak egymással személyesen?
Hol találkozott egymással Mozart és Goethe?
Hol hallotta Mozart játékát Károly Sándor Emánuel főherceg?
qgen: title: Wolfgang Amadeus Mozart context: A francia fővárosban Eyck gróf, bajor követ házában kaptak szállást. Párizsban ügyük nehezen mozdult előre, egészen karácsonyig sehol sem léptek fel a gyerekek. Leopold megismerkedett Friedrich Melchior von Grimm báróval, aki befolyásos irodalmár, lapíró és kritikus volt, és aki azután egész párizsi tartózkodásuk alatt egyengette a Mozart család útját. Megszervezte a csodagyerekek bemutatkozó hangversenyét, majd Madame de Pompadourhoz (a király szeretője) fűződő baráti kapcsolata révén elérte, hogy a Mozart család felléphessen a királyi udvarban. December 24-én utaztak el Versailles-ba, ahol két hetet töltöttek. Részt vettek az udvari kápolnában tartott éjféli misén, majd a kápolna orgonáján Mozart többször bemutathatta orgonajátékát. 1764. január 1-jén végre a királyi pár is meghallgatta a csodagyerekeket. A koncert után a vacsoraasztalnál Wolfgang Maria Leszczyńska királyné mellett foglalt helyet, aki németül társalgott vele.

Kérdések:
Kinek a közbenjárására koncertezhetett a gyermek Mozart Versailles-ban?
Mennyi időt töltött a gyermek Mozart a koncertkörútján Versailles-ban?
Ki volt Franciaország királya 1764-ben?
Mikor hallgatta meg a francia király Mozart játékát Versailles-ban?
Tudott Mozart németül?
Mozart tudott orgonán játszani?
qgen: title: Wolfgang Amadeus Mozart context: Leopold valószínűleg olyan készségeket tulajdonított feleségének, amivel az nyilvánvalóan nem rendelkezett. Anna Maria Walburga Pertl minden bizonnyal kénytelen-kelletlen egyezett bele, hogy ezúttal ő lesz fia útitársa, hiszen azelőtt mindig háttérben maradt. Nem tudjuk, pontosan milyen volt a kapcsolata a fiával, hogy Párizsi utazásuk egyes megállóhelyein mit csinált, amíg fia társasági életet élt.
A zeneszerző és édesanyja szeptember 23-án indult el Párizsba. Első megállóhelyük München volt, itt két hetet töltöttek. Azt remélték, hogy Wolfgangot majd alkalmazzák a fejedelmi udvarnál, de végül csalódniuk kellett. Pénztartalékaik szép lassan elapadtak, mivel hangversenyeket sem tudtak szervezni Mozart számára.

Kérdések:
Anna Maria Walburga Pertl örömmel kísérte el Mozartot párizsi koncertkörútjára?
Milyen viszonyban volt Mozart az édesanyjával?
Sikerült állást szereznie Mozartnak a müncheni fejedelmi udvarnál?
=3. Kapott állást Mozart Münchenben?
Sikerrel járt Mozart párizsi koncertkörútja, amire édesanyja kísérte el?
Miért nem kapott állást Mozart Münchenben?
Miért lett kudarc Mozart párizsi koncertkörútja?
qgen: title: Wolfgang Amadeus Mozart context: A városban működő színház intendánsa szerette volna Münchenben tartani a zeneszerzőt. Felajánlotta neki, hogy alkalmazza titkáraként, évi 200 forintos fizetéssel, de ez az ajánlat nem volt túlságosan kedvező. Franz Albert, annak a fogadónak a tulajdonosa, ahol Mozarték is megszálltak, ezután azzal állt elő, hogy szervezzenek részvénytársaságot Mozart számára. Egy jómódú polgárokból álló, tíz tagú szervezetet képzelt el, akik havonta egy dukátot fizettek volna Mozartnak, de hogy ennek fejében milyen kötelezettségei lettek volna a komponistának, az a fennmaradt forrásokból nem derül ki. Feltehetően havonta hangversenyeket kellett volna adnia újonnan komponált műveiből a Fekete Sashoz címzett fogadó nagytermében. Albert komolyan vette a dolgot és csakhamar nyolc tagot toborzott össze a vállalkozáshoz, ami hosszabb távon megtérülhetett volna Mozartéknak, de Leopold kockázatosnak találta a dolgot. Leveleiben arra intetett fiát és feleségét, hogy mihamarább hagyják el a bajor fővárost, így ebből az ajánlatból sem lett semmi.

Kérdések:
Milyen pozíciót ajánlott fel a müncheni színház intendánsa Mozart számára?
Milyen részvénytársaságot szeretett volna alapítani Franz Albert Münchenben Mozart számára?
Kinek a tanácsára utasította el Mozart Franz Albert müncheni fogadós állásajánlatát?
qgen: title: Wolfgang Amadeus Mozart context: Münchent elhagyva anya és fia Augsburgba utazott, ahol apja utasításainak eleget téve Wolfgang két hangversenyt adott, október 16-án és 22-én. Mozart művészetében fordulópontot jelentett Johann Andreas Steinnel való megismerkedése, aki híres orgona- és zongorakészítő mester volt. A komponistának nagyon tetszett a Stein-féle kalapácszongora. Ilyenfajta hangszer már 1762-től volt a Mozart család birtokában, de Stein hangszereivel való megismerkedéséig a zeneszerző még jobbára pianofortéra írta szonátáit. Ezután kezdett el egyre inkább a kalapácszongora felé fordulni. A két hangverseny azonban siralmas eredménnyel járt, még a kéthetes augsburgi tartózkodás költségeit sem fedezte. Így innen is hamar tovább álltak, és október 30-án már Mannheimben voltak.

Kérdések:
Ki volt Johann Andreas Stein?
Milyen foglalkozást űzött Johann Andreas Stein?
Milyen találmány fűződik Johann Andreas Stein nevéhez?
Hol találkozott egymással Mozart és Johann Andreas Stein?
Miért volt nagy jelentőségű Mozart számára a Johann Andreas Steinnel való találkozás?
Milyen hangszerre írta szonátáit a gyermek Mozart?
qgen: title: Wolfgang Amadeus Mozart context: Az esküvő után Mozart alig várta, hogy feleségét bemutathassa családjának, de mivel neheztelt apjára, az utazást többször is elhalasztotta: hol az időjárásra, hol tanítványaira, hol meg hangverseny-kötelezettségeire hivatkozott. Aztán Constanze várandós lett, és így most már valós oka is volt az utazás elhalasztásának. A zeneszerzőt valószínűleg az bántotta a legjobban, hogy Leopold még a Szöktetés a szerájból rendkívüli sikerének sem tudott fiával együtt örülni, helyette egymás után küldözgette neki a feddéseit tartalmazó leveleket. A levélváltás ekkor kezdett megritkulni apa és fia között, olykor két három hetes szünetek is voltak.

Kérdések:
Mozart felnőttként milyen viszonyban volt az édesapjával?
qgen: title: Wolfgang Amadeus Mozart context: Az 1780-as évek közepén Mozart már évek óta megfelelő operatéma után kutatott, de egyik neki tetsző témához sem sikerült megfelelő szövegkönyvírót kerítenie. Végül annyira megtetszett neki a Beaumarchais Figaro házassága című darabja, hogy mindenáron ezt a vígjátékot akarta megzenésíteni. Ez elég kockázatos vállalkozás volt: a vígjáték előző részéből, A sevillai borbélyból Paisiello írt operát, és ez igen nagy népszerűségnek örvendett Bécsben, de II. József az első német nyelvű Figaro előadások után a Figaro házasságát betiltotta. A tilalom azonban csak a színpadra állításra vonatkozott, így a darab német nyelvű fordításához nyomtatásban bárki hozzáférhetett. A zeneszerzőnek ezúttal megfelelő szövegkönyvírót is sikerült kerítenie, Lorenzo Da Ponte személyében.

Kérdések:
Ki írta a Figaro házassága című színdarabot?
Ki írt operát A Sevillai borbély című színdarabból?
Miért volt kockázatos Mozart számára operát írni a Figaro házassága című műből?
Ki írta Mozart Figaro házassága című operájának szövegkönyvét?
II. József miért tiltotta be a Figaro házassága című darab színpadra állítását?
qgen: title: Wolfgang Amadeus Mozart context: Da Ponte és Mozart első közös operájának keletkezéséről nem sokat tudtak kideríteni a kutatók. Leopold Nannerlnek írott egyik levele alapján valószínűsíthető, hogy Mozart 1785 októberében vagy novemberében fogott hozzá a komponáláshoz, Da Ponte emlékirataiból pedig azt is biztosan tudhatjuk, hogy ő először azt javasolta Mozartnak, hogy a prózai mű előadására vonatkozó tilalom miatt az elkészült operát külföldön kellene bemutatni. Mozart ezt nem akarta, és azt javasolta, hogy írják meg titokban az operát. A szövegkönyvíró szerint hat hét alatt készült el a teljes mű, és szerencséjük volt, hogy azokban a hónapokban nem nyújtottak be egyetlen előadható darabot sem a bécsi olasz operához. Da Ponte kihasználta az alkalmat, és magának a császárnak ajánlotta fel Mozart új operáját.

Kérdések:
Mikor fogott bele Mozart A Figaro házassága komponálásába?
Miért javasolta Da Ponte Mozartnak, hogy A Figaro házasságát más országban mutassák be először?
Miért kellett titokban megírnia Mozartnak A Figaro házasságát?
Mennyi idő alatt komponálta meg Mozart A Figaro házasságát?
Miért ajánlotta Da Ponte a császárnak A Figaro házassága című operát?
qgen: title: Wolfgang Amadeus Mozart context: A próbák végül 1786 áprilisában kezdődhettek meg a Burgtheaterben. A főpróbára 1786. április 29-én, az ősbemutatóra május 1-jén került sor. A közönségsiker nem maradt el, szinte minden áriát meg kellett ismételni, Salieri azonban mindezt figyelmen kívül hagyta, és nyolc előadás után levetette a darabot a műsorról. Valószínűleg tisztában volt avval, hogy Mozart egy olyan eredeti alkotással állt elő, amely hosszú távon komoly konkurenciát jelenthetett volna az ő darabjainak.
Mozart életében a Figaro volt az első eset arra, hogy megbízás nélkül vágott bele egy opera komponálásába, és hogy új vállalkozása részleteit nem osztotta meg az apjával. Feltehetően ennek tudható be, hogy Leopold nem nézte meg az opera egy előadását sem.
A Figaro sikere ellenére a Mozart család anyagi helyzete mit sem javult az elkövetkező hónapokban. Ezenkívül a zeneszerzőnek szembe kellett néznie népszerűsége rohamos csökkenésével is szakmai körökben. 1786. október 18-án megszületett a házaspár harmadik gyermeke is, akit Johann Thomas Leopoldnak kereszteltek el.

Kérdések:
Mikor volt az ősbemutatója A Figaro házassága című operának?
Hol tartották A Figaro házassága című opera ősbemutatóját?
Sikert aratott A Figaro házassága című opera az ősbemutatón?
Hány előadást élt meg A Figaro házassága a bécsi Burgtheaterben 1786-ban?
Miért vette le a műsorról Salieri A Figaro házasságát 1786-ban nyolc előadás után?
Miért nem nézte meg Leopold Mozart A Figaro házassága című operát 1786-ban?
Mozart miért volt népszerűtlen a saját korában szakmai körökben?
Mozartnak mikor született meg a harmadik gyereke?
Milyen nevet kapott a keresztségben Mozart harmadik gyereke?
=8. Mozart harmadik gyerekét hogy hívták?
qgen: title: Wolfgang Amadeus Mozart context: Az opera témáját ezúttal Da Ponte választotta ki Mozart számára. A zeneszerző márciusban hozzá is láthatott a komponáláshoz, amit csupán néhány kisebb munka kedvéért szakított félbe. Áprilisban a fiatal Beethoven kereste fel a zeneszerzőt azzal a céllal, hogy zeneórákat vegyen tőle. Kettőjük találkozása köré romantikus legendák szövődtek, de komolyabb közös munkára nem kerülhetett sor közöttük: nem sokkal Bécsbe érkezése után Beethoven anyja megbetegedett, ezért három hetes ott-tartózkodás után haza kellett sietnie Bonnba.
Közben Leopold Mozart is komolyan megbetegedett. Nannerl Salzburgba utazott, de apján már nem lehetett segíteni, az öreg Mozart 1787. május 28-át követően meghalt. Mozart nem utazott el apja temetésére. A hagyaték elrendezését nővérére és annak férjére bízta, akivel megegyezett egyszeri, ezer forintos végkielégítésben. Nannerl a pénz mellett elküldte testvérének Salzburgban maradt kéziratait is.

Kérdések:
Mozart és Beethoven ismerték egymást személyesen?
Vett zeneórákat Mozarttól Beethoven?
Mikor halt meg Leopold Mozart?
Mozart részt vett édesapja temetésén?
Miért nem utazott el Mozart az édesapja temetésére?
Mennyi pénzt örökölt Mozart az édesapja halála után?
Hol halt meg Leopold Mozart?
qgen: title: Wolfgang Amadeus Mozart context: Majd az 1830-as években elterjedt az a pletyka, mely szerint nem sokkal halála előtt Salieri bevallotta: ő volt Mozart gyilkosa. Valószínűleg ennek sincs semmi alapja, a legendát Puskin élesztette újjá, aki 1830-ban megírta a Mozart és Salieri-t, ebben Salierit Mozart gyilkosának állította be. Puskin olvasatában Salierit az motiválta tette elkövetésében, hogy a zsenivel szemben ő csak gyenge középszerű tudott maradni. Csakhogy Salieri – ha félt is, hogy Mozart operaszerzőként komoly konkurenciát jelenthet számára Bécsben – a maga korában a legelismertebb operaszerzőnek számított: operáit Bécsen kívül játszották Drezdában, Münchenben, Firenzében, Milánóban, Velencében, Rómában, Nápolyban, Párizsban, Prágában, Koppenhágában és Stockholmban is. Sokkal híresebb és jobban megbecsült komponista volt Mozartnál, ezért nem látszik megalapozottnak az a nézet, miszerint úgy érezte, hogy nincs más kiút abból, hogy kinőjön Mozart zsenijének az árnyékából, mint hogy megmérgezze.

Kérdések:
Salieri bevallotta, hogy ő mérgezte meg Mozartot?
Ki írta a Mozart és Salieri című művet?
Puskin véleménye szerint Salieri miért volt féltékeny Mozartra?
Mi cáfolja a feltételezést, hogy Salieri féltékenységből megölte Mozartot?
Salieri népszerűbb operaszerző volt a saját korában, mint Mozart?
Mely városokban játszották Salieri operáit a XVIII. század végén?
qgen: title: Wolfgang Amadeus Mozart context: Mozart halálával kapcsolatban sokan hátborzongatónak találták azt a tényt, hogy utolsó műve egy Rekviem volt. Ráadásul sokáig homály fedte a megrendelő kilétét, Constanze is csak azt tudta, hogy egy titokzatos látogató rendelte meg férjétől a halotti misét. Erre a titokra mára már fényt derítettek a kutatók.
Azt, hogy pontosan mi is okozta Mozart halálát, ma már lehetetlen minden kétséget kizáróan megállapítani. Az azonban tény, hogy már gyermekkorában is beteges volt: megkapta a himlőt és a hastífuszt is, 1784-ben pedig átesett egy súlyos vesebetegségen is. Ezt sokan a mai napig a zeneszerző halála közvetlen okaként szokták emlegetni. 1791. december 6-án Mozart kezelőorvosa a következőt jegyezte be a halotti bizonyítványba a halál okaként: „heveny kásahimlő”. A Mozart betegségének tüneteit taglaló korabeli dokumentumokban ezzel szemben gyulladásos vagy reumás lázról, gyulladt bőrkiütésekről és fájdalmas ízületi duzzanatokról olvashatunk, ezért inkább az valószínűsíthető, hogy Mozart valamiféle akut fertőzéses betegségben szenvedhetett.

Kérdések:
Mi volt Mozart legutolsó műve?
Ki volt Mozart Rekviem című művének megrendelője?